kardosdrur/scandi-wiki huggingface dataset:
Alsleben (Saale)

Alsleben (Saale) er en lille by i Salzlandkreis, cirka midt i den tyske delstat Sachsen-Anhalt.

Byen ligger på vestbredden af floden Saale, ca. 30 km før dens udmunding i Elben. Vest for Alsleben stiger landskabet og går over i forbjergene til Harzen. Mod nord begynder Magdeburger Börde, et stort fladt landbrugsområde. Byen ligger i Naturpark Unteres Saaletal.

Historie 
Alsleben blev tidligt befolket og tjente som grænseborg mod sorberne. Fra 900-tallet var byen grevesæde. I 979 var her et benediktinerkloster, som brændte i 1104. Fra det 12. århundrede får Alsleben byrettigheder. Til byens område hører Wüstungen Börnicke, Drosine, Wirl og Bornstädt. Fra 1680 hører byen til det brandenburg-preussiske Hertugdømme Magdeburg og lå i den daværende Saalkreis. 1822 levede der 1474 indbyggere i Alsleben i 218 huse, som efter den nye preussiske kreisindeling hørte til Mansfelder Seekreis .
d

Eksterne henvisninger 

 www.alsleben-saale-online.de
Sussie af Rosenborg

Hendes Nåde Sussie Hjorhøy grevinde af Rosenborg eller blot Sussie Hjorhøy af Rosenborg (født Sussie Hjorhøy Pedersen den 20. februar 1950 på Østerbro i København) er uddannet jurist og har gennem flere år drevet advokatvirksomheden Sussie Hjorhøy Rosenborg. Grevinden har prædikat af Nåde eftersom hun er gift med en Excellence.

Hun blev gift med Hans Excellence Ingolf greve af Rosenborg den 7. marts 1998 på Egtved Rådhus, og blev derved grevinde af Rosenborg. De bor på godset Egeland ved Egtved. 

Advokater fra Danmark
Grevinder fra Danmark
Grever, grevinder og komtesser af Rosenborg
Personer fra Østerbro
Jens Birkholm

Jens Birkholm (21. november 1869 i Faaborg – 11. maj 1915 sammesteds) var en dansk maler.

Uddannelse 
Han var søn af skibsfører Christian Jensen Birkholm og Marie Cathrine Illum. Birkholm blev sammen med bl.a Peter Hansen, Johannes Larsen og Fritz Syberg kendt som Fynboerne. Han blev ligesom vennerne Johannes Larsen og Peter Hansen uddannet som malersvend i Faaborg og brugte sin fritid på at tegne og male. Han fik aldrig en kunstnerisk uddannelse, men blev indirekte påvirket af Kristian Zahrtmann gennem sine malervenner.

Til Berlin 
For at undgå militærtjeneste rejste han som rejsende svend rundt i Tyskland og Schweiz og arbejdede som maler, indtil han i 1891 som 22-årig slog sig ned i Berlin, hvor han skildrede mennesker i social nød blandt samfundets fattigste i herberger og varmehaller. Han malede der hovedparten af de billeder, tiden senere har udskilt som hans betydeligste.

Tilbage i Faaborg 
I 1902 fik han tuberkulose og rejste tilbage til bedre forhold i fødebyen Faaborg, hvor han bl.a. tog aktiv del i oprettelsen af Faaborg Museum. Herefter levede han et liv delt mellem det landskab, som han havde forladt som ung malersvend – og storbyen Berlin, som stadig lå ham på sinde at skildre.

Senere malede han et næsten identisk af legende børn i Faaborg. Forskellen er interessant. Hvor Berlinerbillederne viser kejtede, indelukkede og kuede børn, er børnene fra Fåborg gladere og mere frie. En yderst materialistisk registrering.

Efterhånden forlod han den barske og socialrealistiske stil og gik over til den lysere impressionisme, stærkt påvirket af de andre fynbomalere. I 1906 rejste han i en kort periode igen til Berlin og malede værket Søndagsskole i asylet og et nyt Varmehal-billede i ny komposition og med nye figurer. Her skabes også de kendte billeder af legende børn i asylgården. 
 
Birkholm opsøgte landskaberne på alle årstider, som han årligt fremviste på udstillinger i Faaborg i perioden 1904-12. 

Blandt Birkholms vigtigste værker hører Sult. Interiør med en siddende kone og to børn (1892, Faaborg Museum); Frelserhæren i Fattiggården (1904, Faaborg Museum); Til bords. Scene fra fattighuset i Faaborg (1904, (Fyns Kunstmuseum); Søndagsskole i asylet (1906, Faaborg Museum); ''Interiør fra Faaborg Museums første lokaler (1910, Faaborg Museum).

Eksterne henvisninger 
 

 Jens Birkholm (kilde) 
 

Malere fra Danmark
Personer fra Faaborg
Danskere i 1800-tallet
Danskere i 1900-tallet
Personer i Dansk Biografisk Leksikon
Bihać

Bihać er en by, som ligger ved floden Una i Bosnien-Hercegovina.

Byer i Bosnien-Hercegovina
Gulgrøn brasenføde

Gulgrøn Brasenføde (Isoëtes echinospora) er en ulvefodsplante, der vokser som vandplante i klare søer på dybt eller lavt vand. Planten er i Danmark meget sjælden og derfor fredet. Den ligner Sortgrøn Brasenføde, men har gulgrønne, slappe blade og 0,5 millimeter store sporer, der er piggede på overfladen.

Beskrivelse 
Gulgrøn Brasenføde er en flerårig vandplante, der består af et tæt knippe gulgrønne, gennemskinnelige, slappe linjeformede blade med fire længdekanaler og tydelige tværvægge. Bladene er oftest lyse til hvide på det nederste stykke. Bladgrunden er stærkt udvidet og indeholder to forskellige slags sporehuse med henholdsvis talrige, mindre hanlige sporer og færre hunlige sporer, hvis overflade er forsynet med pigge. Arten kan ved første øjekast minde om et græs eller om andre små vandplanter som Strandbo.

Som ikke-synligt træk kan nævnes at bladknippet udgår fra en knoldformet stængel med trævlerod. Planten er 7-12 cm stor.

Udbredelse 
Gulgrøn Brasenføde er meget sjælden i Danmark, hvor den kun er kendt fra ganske få søer (bl.a. Madum Sø ved Skørping og Kvie Sø ved Ansager) med let surt vand i Nord- og Vestjylland. Planten vokser på 0,5-1,5 meters dybde i søer med sand-, grus- eller dyndbund. Planten er fredet i Danmark.

Den er almindelig i det øvrige Skandinavien.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 
 

Brasenføde-familien
Planter i Danmark
Flerårige urter
Vandplanter
Grønlands flora
Syveren

Syveren er en stol, som blev designet i 1955 af den danske arkitekt og designer Arne Jacobsen. Det er en af de mest efterspurgte stole ikke bare i Danmark, men også i udlandet. Stolen har sæde lavet af ni lag formpresset finér og ben af stålrør. Den kan købes malet og lakeret i 19 forskellige udgaver, som er i en meget høj kvalitet. Den fremstilles af bøgetræ, som bliver skovet om vinteren for at opnå den bedste kvalitet.

Syveren bliver fremstillet i Allerød i Danmark af møbelproducenten Fritz Hansen, som Arne Jacobsen dengang i 1955 valgte på grund af deres metode til at dampbøje træ på.

7’eren, som den også kaldes, er det mest populære møbel i Fritz Hansens stolekollektion.

Stolens navnet Syveren har den fået fra det sidste tal af stolens modelnummer, 3107. Syveren er i dag, mange år efter Arne Jacobsens død (ultimo marts 1971), blevet et ikon for tidløst, stilfuldt design verden over.

Referencer

Eksterne henvisninger 

Møbler fra Danmark
Stole
Arne Jacobsen
Morten Andreasen

Morten Andreasen (født 6. august 1984) er en dansk ishockeyspiller, der siden 2011/2012 har spillet for Odense Bulldogs

Morten har forlænget sin kontrakt med Odense til 2014. Inden hans skifte, var hele hans karriere foregået i Rødovre Mighty Bulls. Hans første sæson som professionel var i sæsonen 2004-2005. Hans position på banen er forward, og han har i flere omgange været med omkring det danske landshold.

Morten Andreasen beskrives som en hårdtarbejde forward, der arbejder begge veje på banen.

Referencer 

Ishockeyspillere fra Danmark
Superisliga-spillere fra Rødovre Mighty Bulls
Personer fra Rødovre
Dansens dag

Den internationale Dansens dag finder sted den 29. april hvert år, på fødselsdagen for den franske danser Jean-Georges Noverre (1727-1810), der regnes som grundlæggeren af den moderne ballet. Markeringen blev etableret i 1982 af International Dance Committee (CID; Conseil International de la Danse på fransk) der er en international non-governmental organisation under UNESCO. Dagen er en verdensomspændende markering af alle danseformer, og har til hensigt at fejre mangfoldigheden inden for dans og kærlighed til dans på tværs af kultur, alder, hudfarve, dygtighedsniveau og danseform.

Blandt målene for Dansens dag er at øge opmærksomheden på betydningen af dans som kunstform i den almene befolkning, samt at påvirke myndighederne verden over til at inkludere dans i alle uddannelsessystemer, fra grundskole til højere uddannelser.

Mens dans har været en integreret del af menneskenes kultur op gennem historien, bliver det fortsat nedprioriteret af myndighederne i store dele af verden. Blandt andet udtalte CID-præsident Alkis Raftis følgende ved markeringen af Dansens dag i 2003: «I mere end halvdelen af verdens lande nævnes dans ikke i offentlige lovtekster, på godt og ondt. Der er ingen midler på statsbudgettet som allokeres til at støtte denne kunstform, og der er ikke noget som hedder danseuddannelse, hverken privat eller offentlig.»

I Danmark har der siden 1985 eksisteret et Dansens Hus, der er en selvejende institution under Kulturministeriet.

I 2005 fokuserede Dansens dag på grundlæggende uddannelser. CID opfordrede uddannelsesministerier og -institutioner til at markere dagen på alle skoler ved blandt andet at skrive essays om dans, tegne billeder af dans og at danse i gaderne. I 2006 udtrykte CID en advarsel mod danseres modvilje mod at deltage i fælles organisationer, og præsidenten udtalte at dette er en vigtig årsag til manglen på anerkendelse af dans inden for lovgivning, finansiering og generel synlighed i samfundet. Budskabet var: «Verdens dansere, forén jer!» Dansens dag 2007 var tilegnet børnene.

Eksterne henvisninger 

 Dansens Hus
 Dansens Dage
 International Dance Council (CID) 

Festivaler i Danmark
Dag
Verdensdage
Eldar

Eldar er en gruppe folkeslag af elvere fra fantasy-romanen Silmarillion af den engelske forfatter J.R.R. Tolkien

Elverne (Quendi) "vågnede" i Midgård. Her blev de kaldet af valaren Oromë for at komme og leve sammen med valarne i Aman.

Nogle, kaldet Avari, ønskede ikke at følge dette kald. Andre ønskede at følge kaldet – disse kaldes Eldar.

Eldarne kan deles i flere grupper
 En gruppe begav sig straks af sted, dette var Vanyarne (høj-elverne). De rejste hele vejen til Aman og har boet der lige siden leder af deres stor-konge Ingwë. Vanyarne er mest omtalt i starten af Silmarillion og selv om de måtte anses for de bedste og fineste blandt elverne spillede de ikke nogen videre rolle i Tolkiens værker.
 En anden gruppe begav sig af sted lidt senere under ledelse af deres stor-konge Finwë. Dette var Noldorne (dyb-elverne). De kom til Aman, men her kom det til ufred, bl.a. pga. Fëanor. Finwë blev dræbt af Melkor. De fleste Noldor rejste herefter tilbage til Midgård for at kæmpe mod Melkor. Noldorne spillede en helt afgørende rolle i både Silmarillion og Ringenes Herre.
 En tredje gruppe begav sig af sted efter Noldorne, men opgav at rejse over havet til Aman og slog sig ned i det vestligste Midgård. Dette var Sindarne (grå-elverne) ledet af deres stor-konge Thingol. Sindarne spillede en betydelig rolle i Silmarillion og en vis rolle i Ringenes Herre.

Folkeslag i Ringenes Herre

en:Sundering of the Elves#Eldar
ja:エルフ (トールキン)#エルダール
sv:Alver (Tolkien)#Eldar
El Nido, Palawan

El Nido er en kommune, by og maritim nationalpark på øen Palawan i Filippinerne. El Nido ligger ca. 420 kilometer sydvest for den filippinske hovedstad Manila. Ifølge seneste folkeoptælling i 2000 tæller befolkningen 27.029 personer, som er fordelt på 5.191 husholdninger. 85 % af befolkningen lever på landet, mens kun 15 % bor i bydistriktet.

Kommunen dækker den nordligste del af Palawan. Dertil hører 45 mindre og større øer.

Historie
El Nido har været beboet siden år 2680 f.Kr. Dette er blevet bekræftet af fund af forsteninger og begravelsespladser, som kan dateres helt tilbage til den yngre stenalder. I Song-dynastiets tid (960-1279 f.Kr.) har kinesiske handelsmænd fast besøgt området for at indkøbe spiselige fuglereder. El Nido er specifikt nævnt i kinesiske kilder allerede i 1225 f.Kr. Caho Ju-Kua,et medlem af den kinesiske, kongelige familie, skrev om øen Pa-Lao-Yo eller Landet med de smukke havne i sin bog Chu Fan Chai.

I 1954 fik byen sit nuværende navn. Opkaldt efter de spiselige fuglereder, som man kan finde i områdets klipper. I 1983 begyndte turismen for alvor at blomstre i El Nido da Ten Knots Development Corporation, et filippinsk-japansk selskab, åbnede et dykkerresort på Miniloc Island og en landingsbane (Lio Airport) ved Villa Libertad.

Befolkning

Etniske grupper 
De oprindelige folk i El Nido var tagabanuaerne og cuyunonerne. Gennem århundreder har der været en konstant invadering af tagalog-folket fra Visayas, Bikolanoere, Ilokanoere, hankineserere og spaniere. Der er også en mindre gruppe tyskere og koreanere. Det er ikke ualmindeligt at se ægteskab mellem de forskellige etniske grupper i El Nido.

Den første folketælling i 1918 viste at El Nido havde en befolkning på 1.789. I perioden mellem 1980 og 1990 voksede befolkningen med 18.832. I dag bor der mere end 27.000 i kommunen.

Sprog 
Hovedsproget er filippinsk, som er baseret på sproget tagalog. De fleste i området kan også tale engelsk.

Religion 
Størstedelen af befolkningen tilhører den romerskkatolske kirke. En mindre del af befolkningen tilhører  andre kristne trosretninger som f.eks. Baptisterne og Syvende Dags Adventistkirken. I de senere er der flyttet en del muslimer til området fra den sydlige del af Palawan og øen Mindanao.

Uddannelse 
El Nido har mere end ti offentlige skoler. El Nido Central School og El Nido National High School, som ligger i byen, har de største faciliteter og det største antal elever.

Økonomi
De vigtigste industrier er fiskeri, landbrug og turisme

Eksterne henvisninger 

Byer på Filippinerne
Nationalparker i Asien
Haredisk jødedom

Haredisk jødedom eller ultraortodoks jødedom er en fløj af ortodoks jødedom, som har et fundamentalistisk syn på den religiøse tradition, og som oftest er man stærke modstandere af sekularisme og i større eller mindre grad andre sider ved det moderne vestlige samfund.

Blandt harediske jøder findes der et relativt vidt politisk spænd — for eksempel er mange harediske grupper stærkt zionistiske, mens andre grupper (som f.eks. Neturei karta) er erklærede modstandere af staten Israel. Hovedtendensen politisk set er, at Haredím sympatiserer med højresiden i generelle politiske spørgsmål.

Eksterne henvisninger 

 Haredisk jødedom i Den Store Danske fra Lex.dk 

Jødedom
Jette Gottlieb

Jette Ryde Gottlieb (født 23. september 1948 i København) er en dansk politiker, der har repræsenteret Enhedslisten i Folketinget 1994-2001 og 2019- samt i Københavns Borgerrepræsentation i perioden 2006-2009.

Jette Gottlieb blev student fra N. Zahles Skole i 1966 og blev cand.scient. i geografi og samfundsfag i 1976. I 1986 blev hun udlært tømrer ved Langhoff & Søn.

Hun har arbejdet som gymnasielærer ved Det Frie Gymnasium 1972-1979 og ved Rødovre Statsskole 1978-1982. Fra 1986 til 1992 arbejdede hun som tømrer ved forskellige firmaer, og i 1991 og 1992 var hun udsendt som field officer for UNHCR til hhv. den kurdiske del af Irak og det tidligere Jugoslavien.

Jette Gottlieb var medlem af styrelsen for Dansk Ungdoms Fællesråd 1968-1969 og af Venstresocialisternes hovedbestyrelse 1973-1976 og igen 1984-1990. Fra 1986 var hun medlem af bestyrelsen for Snedker- og Tømrerforbundet i København og fra 1989 til 1995 af Enhedslistens hovedbestyrelse.

Hun blev opstillet til Folketinget første gang i 1990 i Nørrebro- og Bispeengkredsene, men blev i 1994 opstillet i Bispeeng- og Brønshøjkredsene. Hun blev valgt 21. september 1994, blev genvalgt i 1998, hvor hun kun var opstillet i Brønshøjkredsen og var medlem af Folketinget til 20. november 2001. I 1998 fik hun ophævet sin parlamentariske immunitet, fordi hun som et protestaktion mod nye parkeringsregler i Københavns Kommune havde begået hærværk ved at male kantsten gule. Hun blev efterfølgende dømt for forseelsen.

Hun blev valgt til Københavns Borgerrepræsentation 15. november 2005 og sad dér fra 2006 til 2009. Hun var medlem af Beskæftigelses- og Integrationsudvalget i kommunen. Opstillet ved folketingsvalget 2015, men ikke valgt. Valgt til Folketinget igen i 2019.

Referencer

Kilder og eksterne henvisninger 
 
 Gammelt portrætfoto

Nuværende folketingsmedlemmer fra Enhedslisten
Folketingsmedlemmer i 1990'erne
Folketingsmedlemmer i 2000'erne
Politikere fra VS
Gymnasielærere fra Danmark
Folketingsmedlemmer, der har fået ophævet deres parlamentariske immunitet
Medlemmer af Københavns Borgerrepræsentation i 2000-tallet
Trilby

En trilby-hat (eller bare en trilby) er smalskygget hat. Den traditionelle hattemager James Lock & Co. i London beskriver en trilby som at have en "smallere skygge der er bøjet ned foran og vendt lidt op bagved" sammenlignet med fedoraens "bredere skygge, der er mere flad". Trilbyen har normalt også en lidt lavere hattepuld end fedoraen.

Tidligere blev hattetypen set som de riges foretrukne hat, og den kaldes nogle gange for en "brown trilby" i Storbritannien, og den blev ofte set ved hestevæddeløb.

Navnet kommer fra et teaterstykke baseret på George du Mauriers novelle fra 1894 "Trilby". En hat af denne type blev brugt i stykket i London. Trilbyen har været et symbol for elegance og klasse og har ofte været forbundet med jazz- og soulmusikere.

Hatten blev også brugt af inspektør Clouseau i Peter Sellers' Pink Panther-film.

Berømte Trilby-brugere 
 Neal Caffrey, White collar
 Yahtzee Croshaw, spilanmelder
 Justin Timberlake, sanger
 Michael Jackson, sanger
 Pete Doherty, sanger
 Mark Owen sanger 
 The Blues Brothers, sangere 
 Humphrey Bogart, skuespiller
 Johnny Depp, skuespiller
 James Bond, fiktiv karakter (i Dr. No og Diamonds Are Forever) 
 Al Capone, gangster 
 Freddy Krueger, fiktiv karakter
 Kojak, fiktiv karakter
 Inspector Gadget, fiktiv karakter

Referencer

Eksterne henvisninger 

Hatte
Microburst

Et microburst er et kraftigt vind-tilfælde, som modsat en tornado suger luften nedad.
Som regel opstår fænomenet i forbindelse med cumulus eller cumulonimbusskyer.

Udtrykket blev først defineret af Tetsuya Theodore Fujita (som er mest kendt for at have introduceret Fujitas tornadoskala for graduering af tornadoer), som en type faldvind som skaber kraftig horisontal vind indenfor et område på 3 km i diameter. Dersom vinden dækker  et område større end 3 km i diameter kaldte Fujita det for Macroburst. Et 

Hvis et fly flyver ind i en sådan vind, bliver flyet presset mod jordoverfladen. Microburst er usynlige. Først bliver flyet presset mod jorden, så får det opdrift, og igen bliver det presset mod jorden, dette sker ved at der kommer vind forfra som giver opdrift, hvor efter der kommer vind bagfra som presser flyet mod jorden. Et eksempler kan nævnes PanAm Flight 759, som styrtede ned, lige efter start, hvor alle ombordværende omkom. Flyet blev ramt af et microburst, under et stormvejr.
Meteorologi
Vejr
Posttranslationel modifikation

Posttranslationel modifikation (PTM) er den kemiske modifikation af et protein efter dets translation. Det er et af de senere trin i proteinsyntese.

Et protein (også kaldet et polypeptid) er en kæde af aminosyrer. Under proteinsyntese kan mere end 20 forskellige aminosyrer inkorporeres i de enkelte proteiner. Efter translationen udvider den posttranslationelle modifikation proteinets funktion ved at tilføje andre biokemisk funktionelle grupper (såsom acetat, fosfat, forskellige lipider og carbohydrater), ved at ændre den kemiske natur for en aminosyre (fx citrullinering) eller ved at lave strukturelle ændringer (såsom dannelsen af disulfidbroer).

Enzymer kan også fjerne aminosyrerester fra amino-gruppe terminalen af proteinet eller klippe peptidkæden over. For eksempel bliver hormonet insulin klippet to gange efter disulfidbroer er blevet dannet og et propeptid bliver kløvet af polypeptidet; det færdige protein består herefter af to polypeptidkæder bundet sammen af disulfidbroer.

Lectiners specificitet kan være bestemt af spaltning af peptidbindinger.
Uu
Andre modifikationer såsom fosforylering er ofte forkomne, og kan kontrollere et proteins opførsel, som for eksempel aktivering eller inaktivering af et enzym. Dette ses ofte i forbindelse med signaltransduktion.

Oversigt over modifikationer 

Acylering, acetylering, metylering, amidering, biotinylering, dannelsen af disulfidbroer, formylering, fosforylering, gamma-carboxylering, glutamylering, glycosylering, glycinylering, hydroxylering, iodinering, isoprenylering, myristinoylering, farnesylering, geranylgeranylering, oxidering, palmitinoylering, polysialylering, spaltning af peptidbindinger og sulfatering. Desuden kovalent addering af hæm, GPI-anker, nucleotider, flavin, phosphatidylinositol og andre proteiner/oligopeptider.

En overset modifikation er dannelsen af en N-O-S-bro mellem lysin og cystein.

Se også 

 Glykoprotein
 Neuropeptid

Noter 

Proteiner
Cellebiologi
Kvinder i Fysik

Kvinder i Fysik (KIF), en sektion under Dansk Fysisk Selskab, er et netværk for kvindelige fysikere i Danmark. Netværket blev grundlagt i 1992.

Eksterne henvisninger
http://www.kif.nbi.dk/ Officiel hjemmeside

Foreninger fra Danmark
Fysikorganisationer
Etableret i 1992
Vaterländische Union

Vaterländische Union (VU) (Fædrelandsunionen) er et liberalistisk-konservativt politisk parti i fyrstedømmet Liechtenstein, der ledes af Oswald Kranz og siden valget i 2005 har haft 10 ud af 25 medlemmer af parlamentet.

Historie 
VU's rødder går tilbage til det i 1918 grundlagte kristen-sociale Liechtensteiner Volkspartei. Dette parti slog sig i 1936 sammen med det lille, tysknationale og autoritære Liechtensteiner Heimatdienst til den nuværende Vaterländischen Union. Medstifter af det kristlig-sociale folkeparti var Dr. Wilhelm Beck. Partiet var drivkraften bag de grundlæggende politiske og sociale reformer i Liechtenstein i det tidlige 1900-tal og karakteriserede sig som arbejderparti, der kæmpede for flere demokratiske rettigheder, social sikkerhed, solidaritet samt en stærkt differentieret økonomisk politik.

VU disponerede i perioderne 1970-1974, 1978-1993, 1993-2001 over det absolutte flertal i parlamentet. Ved valget i 2005 blev partiet udsat for et historisk stemmefald og opnåede således kun 10 ud af 25 pladser i parlamentet. Allerede efter valget i 2009 var partiet atter oppe på 13 mandater.

Litteratur 
 R. Quaderer; A. Brunhart; „Die Schlossabmachungen vom September 1920“

Eksterne henvisninger 
 www.vu-online.li – Offizielle Internetpräsenz der Vaterländischen Union

Politiske partier i Liechtenstein
Konservative partier
Bad Kreuznach

Bad Kreuznach er en malerisk kurby og center for vinproduktion i Landkreis Bad Kreuznach i delstaten Rheinland-Pfalz i det vestlige Tyskland. Byen ligger 14 km sydvest for Bingen langs floden Nahe og har 44.000 indbyggere. Byen er center for Nahe-regionen.

Bad Kreuznach er en betydelig turistby med vingårde på åsene omkring byen og i hele Nahe-området. Dækfabrikanten Michelin har produktionsanlæg i Bad Kreuznach, og her ligger JYSK og den optiske teknologivirksomhed Schneider Optische Werke AG.

Eksterne henvisninger 

Byer i Rheinland-Pfalz
Frankenthal

Frankenthal er en by i den tyske delstat Rheinland-Pfalz, i det vestlige Tyskland, ikke langt fra grænsen til Frankrig.

Venskabsbyer 
  Strausberg (Tyskland)

Eksterne henvisninger 

Byer i Rheinland-Pfalz
Dåb (flertydig)

Dåb er en religiøs initiationsrite, hvorved en person (eller undertiden et objekt) overøses med eller nedsænkes kortvarigt i vand for derved at overgå fra en status til en anden. Dåb kendes i Vesten primært fra kristendommen, men lignende ritualer forekommer dog i en række andre religioner, fx mandæisme og sikhisme.

Ordet dåb bruges i flere forskellige sammenhænge:

 Dåb – kristendommens ritual hvormed man indlemmes i kirken
 Dåb (mandæisme) – Mandæismens dåb
 Dåb (sikhisme) – Sikhismens dåb
 Skibsdåb – dåben af skibet
Koranen og profeten Muhammeds liv

Koranen og profeten Muhammeds liv () er en børnebog af forfatteren Kåre Bluitgen. Han forsøgte at finde tegnere til at illustrere bogen, men ingen tegnere turde. Denne frygt var bl.a. baseret på mordet på Theo van Gogh. Dette frustrerede forfatteren og førte til, at Jyllands-Posten i 2005 fandt 12 tegnere der turde afbilde Muhammed og bragte disse tegninger i avisen. Bogen er siden udkommet som e-bog både på dansk () og engelsk (9788799600052).

Børnebøger
Islam